Ametnik

pisi
Ametnik on isik, kes on ametiasutusega teenistus- ja usaldussuhtes ning kes teostab avalikku võimu.Avaliku teenistuse seadus (ATS). – RT I, 30.06.2023, 18. ATS § 7 lg 1-3. Ametnik ei ole ametiasutuse töötaja. Ametiasutuse töötaja töötab küll ametiasutuses, kuid erinevalt ametnikust töötaja üksnes toetab avaliku võimu teostamist, mitte ei teosta seda.Avaliku teenistuse seadus (ATS). – RT I, 30.06.2023, 18. ATS § 2 lg 1, § 3 lg 2, § 7 lg 4. 

Avaliku teenistuse seaduse jaotab ametnikud Eestis riigiametnikeks ja kohaliku omavalitsuse ametnikeks.Avaliku teenistuse seadus (ATS). – RT I, 30.06.2023, 18. ATS § 2 lg 1. Ametnik on ametiasutuse koosseisus ette nähtud ametikohale nimetatud või valitud isik. Ametnikke kokku ehk ametnike kogumit nimetatakse ametnikkonnaks. Ametnike ja töötajaid on kokku 27 935, mis on 2,8% tööealisest elanikkonnast.Rahandusministeerium. Avaliku teenistuse aastaraamat 2022, lk 8. – https://web.archive.org/web/20231126103146/https://www.fin.ee/riigihaldus-ja-avalik-teenistus/avalik-teenistus/personali-ja-palgastatistika#avaliku-teenistuse-a (vaadatud 25.11.2023).

Üldiselt reguleerib ametniku seisundit ja avaliku teenistust avaliku teenistuse seadus.Avaliku teenistuse seadus (ATS). – RT I, 30.06.2023, 18. ATS § 1. Eriteenistujate puhul aga tuleb lisaks vaadata ka eriseadust (näiteks politseiametnik, päästeametnik, prokurör) ning teatud ametnikele ei kohaldata avaliku teenistuse seadust üldse.Avaliku teenistuse seadus (ATS). – RT I, 30.06.2023, 18. ATS § 2 lg 2, 3.

 Ametiteenistus 

 Ametnikuks saamine 
Ametnikuna võib teenistusse võtta Eesti Vabariigi kodaniku ning piiratud juhtudel Euroopa Liidu liikmesriigi kodaniku.Avaliku teenistuse seadus (ATS). – RT I, 30.06.2023, 18. ATS § 14 lg 1-2. Avaliku teenistuse vabad ametikohad täidetakse avaliku või sisekonkursi korras, kuid teatud ametnikud võib teenistusse võtta konkursita.Avaliku teenistuse seadus (ATS). – RT I, 30.06.2023, 18. ATS § 16. Ametnik võidakse nimetada määramata tähtajaks või määratud tähtajaks.Avaliku teenistuse seadus (ATS). – RT I, 30.06.2023, 18. ATS § 23. Teatud juhtudel on isiku ametnikuna teenistusse võtmine välistatud, näiteks kui isik on tahtlikult toimepandud kuriteo eest karistatud.Avaliku teenistuse seadus (ATS). – RT I, 30.06.2023, 18. ATS § 15. Ametniku teenistuskohustuste rikkumisel võetakse ametnik distsiplinaarvastutusele.Avaliku teenistuse seadus (ATS). – RT I, 30.06.2023, 18. ATS § 69 jj.

 Teenistuskohustused 
Ametnike teenistuskohustused on erinevad. Levinum on eraõiguslike juriidiliste isikute ning inimeste teenindamise, nõustamise ja järelevalvega tegelemine. Peale selle tegeletakse otsuste ettevalmistamisega, näiteks seadusloome või õiguse rakendamise kavandamisega. Samuti tegeletakse poliitikate väljatöötamisega, avaliku teavitustegevusega, rahvusvahelise koostööga või juhtimisega.Eesti Rakendusuuringute Keskus Centar. M. Sõmer (põhiautor). Rollid ja hoiakud avalikus teenistuses. Tallinn: 2017, lk 9. – https://centar.ee/pdf/ee/2017_Rollid_ja_hoiakud_avalikus_teenistuses.pdf (25.11.2023). 

Ametnike on võimalik jaotada ka lähtuvalt vastutustasanditest: lihttööd, assisteerivad tööd, nooremspetsialistid, spetsialistid, vanemspetsialistid, juhtivspetsialistid ja eksperdid, esmatasandi juhid, keskastme juhid, tippjuhid.Rahandusministeerium. Avaliku teenistuse aastaraamat 2022, lk 53. – https://web.archive.org/web/20231126103146/https://www.fin.ee/riigihaldus-ja-avalik-teenistus/avalik-teenistus/personali-ja-palgastatistika#avaliku-teenistuse-a (vaadatud 25.11.2023).

 Tippjuht 
Tippjuht tegeleb valitsuse, valitsemisala, valdkonna või asutuse strateegiliste eesmärkide saavutamisega.Avaliku teenistuse tippjuhtidele esitatavad nõuded, nende värbamise ja valiku ning arendamise ja hindamise kord. Riigi Teataja. Vabariigi Valitsuse määrus 26.06.2013 nr 100. RT I, 14.11.2023, 7. § 6. Tippjuhil peab olema piisav juhtimiskogemus, haridus ja võõrkeele oskus.Avaliku teenistuse tippjuhtidele esitatavad nõuded, nende värbamise ja valiku ning arendamise ja hindamise kord. Riigi Teataja. Vabariigi Valitsuse määrus 26.06.2013 nr 100. RT I, 14.11.2023, 7. § 2. Tippjuhi kompetentsid on kirjeldatud kompetentsimudelis.

Tippjuht on näiteks minister, kantsler, asekantsler, Riigikantselei direktor, Rahapesu Andmebüroo juht, ameti, inspektsiooni, Riigi Tugiteenuste Keskuse peadirektor või peadirektori asetäitja.Rahandusministeerium, Riigi Tugiteenuste Keskus. M. Raun, T. Õunapuu, R. Saluri, P. Türk (koost.). Keskastmejuhtide kompetentsimudeli uuendamine (2022), lk 10, 17. – https://www.fin.ee/media/8292/download (vaadatud 25.11.2023). 

 Keskastmejuht ja esmatasandi juht 
Keskastmejuht allub tippjuhile, juhib inimesi, teostab järelevalvet esmatasandi juhtide üle ning viib ellu valdkonna strateegilisi eesmärke.Rahandusministeerium, Riigi Tugiteenuste Keskus. M. Raun, T. Õunapuu, R. Saluri, P. Türk (koost.). Keskastmejuhtide kompetentsimudeli uuendamine (2022), lk 17. – https://www.fin.ee/media/8292/download (vaadatud 25.11.2023).  Esmatasandi juht on tiimijuht või valdkonna juht, kellele alluvad spetsialistid ja eksperdid, kuid kes ei ole administratiivjuht.Rahandusministeerium, Riigi Tugiteenuste Keskus. M. Raun, T. Õunapuu, R. Saluri, P. Türk (koost.). Keskastmejuhtide kompetentsimudeli uuendamine (2022), lk 15-16. – https://www.fin.ee/media/8292/download (vaadatud 25.11.2023). Mõnes asutuses ei eristata esmatasandi ja keskastmejuhti, kuid siiski on leitud, et erinevad tasandid nõuavad erinevaid oskusi ja on seotud erinevate ülesannetega. Erinevalt tippastme juhtidest ei ole keskastme- ega esmatasandi juhi nõuded eraldi määruses kehtestatud.

 Vajalikud oskused ja omadused 
Ametiasutusse töötamiseks võib olla seatud nõuded haridusele, töökogemusele ja võõrkeelte oskustele.Avaliku teenistuse seadus (ATS). – RT I, 30.06.2023, 18. ATS § 10, § 14 lg 1-4. Statistika kohaselt on 83% ametnikest kõrgharidusega.Rahandusministeerium. Avaliku teenistuse aastaraamat 2022, lk 25. – https://web.archive.org/web/20231126103146/https://www.fin.ee/riigihaldus-ja-avalik-teenistus/avalik-teenistus/personali-ja-palgastatistika#avaliku-teenistuse-a (vaadatud 25.11.2023). Samuti peavad ametnike tegevus olema kooskõlas ametniku eetikakoodeksiga.Rahandusministeerium. Ametniku eetikakoodeks (23.11.2023). –https://www.fin.ee/riigihaldus-ja-avalik-teenistus/avalik-teenistus/eetika (vaadatud 25.11.2023) Rahandusministeeriumi poole on pöördutud eetika alaste küsimuste selgitamisega nii ametnike üritustel osalemise, kingituste ja soodustuste vastuvõtmise, väljendusvabaduse ja koolitamise teemadel.Rahandusministeerium. Avaliku teenistuse aastaraamat 2022, lk 61. – https://web.archive.org/web/20231126103146/https://www.fin.ee/riigihaldus-ja-avalik-teenistus/avalik-teenistus/personali-ja-palgastatistika#avaliku-teenistuse-a (vaadatud 25.11.2023).

Ametnikud ise peavad olulisteks omadusi, mis seonduvad usaldusväärsusega (vastutustunne ja kohusetunne), koostööga (koostööoskus, suhtlemisoskus) ja kompetentsusega (seaduste tundmine, informeeritus oma valdkonna arengutest). Samuti peetakse oluliseks avatust muutustele, stressitaluvust, pühendumust, tööalast suutlikkust, kogemust ning lojaalsust.Eesti Rakendusuuringute Keskus Centar. M. Sõmer (põhiautor). Rollid ja hoiakud avalikus teenistuses. Tallinn: 2017, lk 15. – https://centar.ee/pdf/ee/2017_Rollid_ja_hoiakud_avalikus_teenistuses.pdf (vaadatud 25.11.2023).

 Motivatsioon 
Ametnikud väärtustavad ametiteenistusega kaasnevat kindlustunnet, stabiilsust ning huvitavat tööd. Samuti hinnatakse ühiskonda panustamis ning riigi ja inimeste teenimist.Eesti Rakendusuuringute Keskus Centar. M. Sõmer (põhiautor). Rollid ja hoiakud avalikus teenistuses. Tallinn: 2017, lk 18. – https://centar.ee/pdf/ee/2017_Rollid_ja_hoiakud_avalikus_teenistuses.pdf (vaadatud 25.11.2023).

Ametnikud osalevad iga aasta arengu- ja hindamisvestluses, mille käigus hinnatakse ametniku töötulemusi, ametialast arengut ja koolitusvajadust ning arutatakse eesmärkide üle.Avaliku teenistuse seadus (ATS). – RT I, 30.06.2023, 18. ATS § 30. Vestlused peaksid tõstma ametnike motivatsiooni ja soodustama ülesannete eesmärgipärast täitmist.Rahandusministeerium. Avaliku teenistuse aastaraamat 2022, lk 32. – https://web.archive.org/web/20231126103146/https://www.fin.ee/riigihaldus-ja-avalik-teenistus/avalik-teenistus/personali-ja-palgastatistika#avaliku-teenistuse-a (vaadatud 25.11.2023).Samuti on võimalik ametnik tähtajaliselt üle viia teisele ametikohale, et suurendada ametniku pädevust ja motivatsiooni või edendamaks koostööd ametiasutuste vahel.Avaliku teenistuse seadus (ATS). – RT I, 30.06.2023, 18. ATS § 33. Lisaks korraldatakse koolitusi, et arendada ametialaseid teadmisi ja oskusi.Avaliku teenistuse seadus (ATS). – RT I, 30.06.2023, 18. ATS § 31, § 32. Asutused näevad enim vajadust koolitustega arendada argumenteerimis-, enesejuhtimis- ning digioskust ja muudatuste juhtimist.Rahandusministeerium. Avaliku teenistuse aastaraamat 2022, lk 36. – https://www.fin.ee/riigihaldus-ja-avalik-teenistus/avalik-teenistus/personali-ja-palgastatistika#avaliku-teenistuse-a (vaadatud 25.11.2023).

 Ametniku õigused ja kohustused 

 Ametniku õigused 
Ametnikul on õigus saada teenistusülesannete täitmise eest palka.Avaliku teenistuse seadus (ATS). – RT I, 30.06.2023, 18. ATS § 34. Sarnaselt töölepingu alusel töötajatega saab ametnik valveaja, ületunnitöö eest ning ööajal ja riigipühal teenistusülesannete täitmise eest tasustatud.Avaliku teenistuse seadus (ATS). – RT I, 30.06.2023, 18. ATS § 38, § 39. Lisaks hüvitatakse ametnikule lähetuskulud ning koondamise korral makstakse hüvitist.Avaliku teenistuse seadus (ATS). – RT I, 30.06.2023, 18. ATS § 102, § 44. Ametnikule võidakse maksta tasu teise ametniku asendamise korral.Avaliku teenistuse seadus (ATS). – RT I, 30.06.2023, 18. ATS § 57. Ametnikule võib maksta tulemuspalka, lisatasu täiendavate teenistusülesannete täitmise eest või preemiat erakordsete teenistusalaste saavutuste eest.Avaliku teenistuse seadus (ATS). – RT I, 30.06.2023, 18. ATS § 61 lg 5. Ametnikul on ka sotsiaalsed tagatised hukkumise, surma ja töövõime vähenemise korral.Avaliku teenistuse seadus (ATS). – RT I, 30.06.2023, 18. ATS § 49.

Preemia võib olla solidaarne ehk meeskonna tulemuse põhine või individuaalne ehk isikliku tulemuse põhine. Kõige sagedamini pakutakse avalikus sektoris järgmisi soodustusi: meelelahutusüritused, koolitused, sporditegevused.Rahandusministeerium. Fontes Palgakonsultatsioonid OÜ. Palgasüsteemide arendamine ning palgakorraldus organisatsioonis. Tallinn: 2014, lk 6-7. – https://www.fin.ee/riigihaldus-ja-avalik-teenistus/avalik-teenistus/palgakorraldus (vaadatud 25.11.2023).

Iga ametiasutus kehtestab palgajuhendi, kus on täpsemad palga määramise ja maksmise korra reeglid.Avaliku teenistuse seadus (ATS). – RT I, 30.06.2023, 18. ATS § 63 lg 1. Ametiasutustel on kohustus avalikustada palgajuhendid oma kodulehel.Rahandusministeerium. Palgakorraldus (09.11.2023). – https://www.fin.ee/riigihaldus-ja-avalik-teenistus/avalik-teenistus/palgakorraldus (vaadatud 25.11.2023). Samuti avalikustatakse ametnike palk.Rahandusministeerium. Personali- ja palgastatistika (09.11.2023). – https://web.archive.org/web/20231126103146/https://www.fin.ee/riigihaldus-ja-avalik-teenistus/avalik-teenistus/personali-ja-palgastatistika#ametnike-palgaandmed (vaadatud 25.11.2023). Küll aga on jaatatud ühtsete palga kujundamise põhimõtete väljatöötamise ja palkade avalikustamise metoodika ülevaatamise vajadust.Rahandusministeerium. Avaliku teenistuse ajakohastamise analüüs (2023), lk 39. – https://www.fin.ee/riigihaldus-ja-avalik-teenistus/avalik-teenistus. 

Palgasüsteemi ülesehitamisel tuleks paljude kriteeriumite seas järgida seda, et see oleks sisemiselt õiglane, väliselt konkurentsivõimeline, organisatsioonile jõukohane ja toetaks töötajate värbamist, hoidmist ja motiveerimist. Sisemine õiglus tähendab seda, et sarnase töö eest saab sarnast tasu ja väline konkurentsivõime seda, et võrreldes turuga on sama sisu ja vastutusega tööd sarnaselt tasustatud. Avalikus teenistuses ei pruugi mõlema eesmärgi saavutamine õnnestuda, mistõttu võib osutuda võimalikuks teatud ametikohtade puhul ainult sisemise õigluse tagamine.Rahandusministeerium. Fontes Palgakonsultatsioonid OÜ. Palgasüsteemide arendamine ning palgakorraldus organisatsioonis. Tallinn: 2014, lk 9. – https://www.fin.ee/riigihaldus-ja-avalik-teenistus/avalik-teenistus/palgakorraldus (vaadatud 25.11.2023).

 Ametniku kohustused 
Ametnike tegevus peab olema kooskõlas põhiseaduse ja muude õigusaktidega.Avaliku teenistuse seadus (ATS). – RT I, 30.06.2023, 18. ATS § 50. Ametnik peab teenistusülesandeid täitma ausalt, asjatundlikult, hoolikalt, erapooletult ning käituma väärikalt nii teenistuses kui teenistusvälisel ajal.Avaliku teenistuse seadus (ATS). – RT I, 30.06.2023, 18. ATS § 51 lg 51 lg 1, 2, 4.

Ametniku teenistusülesanded on kirjas ametijuhendis, kuid ametnikul võib olla kohustus täita täiendavaid teenistusülesandeid või puuduva ametniku tööülesandeid.Avaliku teenistuse seadus (ATS). – RT I, 30.06.2023, 18. ATS § 52, § 53, § 57. Ametnikul võib olla õigus või kohustus keelduda korralduse täitmisest.Avaliku teenistuse seadus (ATS). – RT I, 30.06.2023, 18. ATS § 54 lg 1. Lisaks ei tohi ametnik avaldada teenistussuhte ajal ja ka pärast seda teatud andmeid, näiteks riigi- ja ärisaladust ega teiste perekonna- ja eraelu andmeid.Avaliku teenistuse seadus (ATS). – RT I, 30.06.2023, 18. ATS § 55.

Ametnik peab kinni pidama tegevuspiirangutest ja toimingupiirangutest.Korruptsioonivastane seadus (KVS). Riigi Teataja. RT I, 13.04.2021, 4. KVS § 3 lg 2. Tegevuspiirang seisneb kõrvaltegevuste keelus, näiteks võib ametnikul olla keeld osaleda ettevõtjana, või keelus teostada järelevalvet iseenda või endaga seotud isiku üle.Avaliku teenistuse seadus (ATS). – RT I, 30.06.2023, 18. ATS § 60 lg 1, 4. Toimingupiirang seisneb otsuse või toimingu tegemise keelatuses, näiteks endaga või seotud isiku suhtes otsuse tegemine või majandusliku või muu huvi olemasolu korral.Korruptsioonivastane seadus (KVS). Riigi Teataja. RT I, 13.04.2021, 4. KVS § 11.

Ametnik võib olla ametiisik korruptsioonivastase seaduse tähenduses, mis juhul on tal keelatud: 1) korruptiivse tulu nõudmine, vahendamine ja saamine, 2) ametiseisundi korruptiivne kasutamine, 3) avaliku vahendi korruptiivne kasutamine, 4) mõju korruptiivne kasutamine, 5) siseteabe korruptiivne kasutamine.Korruptsioonivastane seadus (KVS). Riigi Teataja. RT I, 13.04.2021, 4. KVS § 3 lg 1. Ametnikul on keelatud varjata eeltoodud keelu rikkumist või muud korruptsioonijuhtumit.Korruptsioonivastane seadus (KVS). Riigi Teataja. RT I, 13.04.2021, 4. KVS § 6 lg 1. Ametnikule järgneb karistusõiguslik vastutus oma ametikoha või võimu ärakasutamise korral.Korruptsioonivastane seadus (KVS). Riigi Teataja. RT I, 13.04.2021, 4. KVS § 18-19. Karistusseadustik (KarS). Riigi Teataja. RT I, 11.03.2023, 10. KarS § 294 jj.

 Viited 


Kategooria:Ametid